钦定古今图书集成/明伦汇编/官常典/第087卷 > 道孝王元庆
## 钦定古今图书集成/明伦汇编/官常典/第087卷 > 道孝王元庆

按《唐书》本传：“道孝王元庆，始王汉，后徙陈，出为赵州
刺史。贞观十年，徙王，授豫州刺史，累实封千户。时诸
王奉给薄于帝子，至数窭乏，大臣莫敢言。十八年，黄
门侍郎褚遂良为太宗从容言之，不能行。高宗时，历
滑州刺史，以治绩闻，数蒙褒赐。迁徐、沁、卫三州刺史。
事母谨，及丧，请躬修坟墓，诏不听。薨，赠司徒、益州都”
督，陪葬献陵。九子，诱为嗣。王临淮，为沣州刺史，坐赃
削爵。更以次子询之子微嗣，终宗正卿。子炼嗣，广德
中，亦至宗正卿。